উদ্ভাবন

উদ্ভাবন বলতে ব্যক্তিগত বা দলগতভাবে কোনও নতুন ধরনের জিনিস, যন্ত্র বা বিষয় তৈরী, প্রযুক্তি উদ্ভাবন, প্রক্রিয়াজাতকরণ, ইত্যাদিকে বুঝায়। আধুনিককালের কম্পিউটারও একটি উদ্ভাবন ছিল, যখন তা প্রথম উদ্ভাবিত হয়েছিল। নতুন কোনও প্রযুক্তি, জিনিস বা জিনিসের উৎপত্তি কোন ব্যক্তি বা গোষ্ঠী কর্তৃক আবিষ্কার করা হয়েছে বলে সংশ্লিষ্ট ব্যক্তি, দায়িত্বপ্রাপ্ত নির্দিষ্ট প্রতিষ্ঠান ঘোষণা করে থাকে। পূর্বে আবিষ্কৃত যন্ত্র বা জিনিসের উন্নয়নকল্পে বিকল্প জিনিস তৈরীর আবিষ্কার নামে স্বীকৃত। যোগাযোগ ব্যবস্থায় ব্যবহৃত গাড়ি ও সংশ্লিষ্ট যন্ত্রপাতি কোন এক সময় আবিষ্কৃত হয়েছিল যা আমরা প্রত্যেকই জানি। যিনি ঐ সকল জিনিস, যন্ত্র বা বিষয়ের কোন একটি বা সবগুলো আবিষ্কার করেন, তিনি জনসমক্ষে বা প্রচার মাধ্যমে উদ্ভাবক হিসেবে পরিচিত। অর্থাৎ, উদ্ভাবকের তৈরী জিনিসই উদ্ভাবন। মেধাস্বত্ব আইনের মাধ্যমে বুদ্ধিবৃত্তিভিত্তিক সম্পদরূপে বৈধভাবে উদ্ভাবকের অধিকারকে জন্য সুরক্ষিত করা হয়।

কোনও ধারণাও উদ্ভাবন হিসেবে গণ্য হতে পারে। লেখকদের সৃষ্ট চরিত্র এবং গল্পে ঐ চরিত্রের উপস্থাপনও উদ্ভাবন হিসেবে গণ্য হয়।

উদ্ভাবনের অন্যান্য প্রকারভেদগুলির মধ্যে সাংস্কৃতিক উদ্ভাবন উল্লেখ্য, যেখানে নতুন প্রথা প্রবর্তনের মাধ্যমে সামাজিক আচরণের জন্য গুরুত্বপূর্ণ। এ প্রথা সমাজবদ্ধ মানুষ গ্রহণ করে একে-অপরের মাঝে ছড়িয়ে দেয়।Artificial Mythologies: A Guide to Cultural Invention by Craig J. Saper (1997); Review of Artificial Mythologies. A Guide to cultural Invention, Kirsten Ostherr (1998) http://findarticles.com/p/articles/mi_qa3709/is_199810/ai_n8821092  অন্যতম গুরুত্বপূর্ণ উপাদান হিসেবেও এটি শিল্পী, কলাকুশলী এবং সৃজনশীলতায় অনন্যসাধারণ ভূমিকা রাখে। এটি প্রায়শই ব্যাপক পটভূমিতে সীমানা পেরিয়ে মানুষের জ্ঞানভাণ্ডার সমৃদ্ধকরণ, অভিজ্ঞতা বিনিময় কিংবা সক্ষমতাকে আলোকিত করে থাকে।

 প্রেক্ষাপট 
সৃষ্টির সূচনালগ্ন থেকেই মানুষের জীবনযাত্রাকে সহজ থেকে সহজতর করার লক্ষ্যে বিভিন্ন ধরনের নিত্য প্রয়োজনীয় জিনিসপত্রাদি তৈরী বা উদ্ভাবনের দিকে অগ্রসর হতে হয়েছিল। সে কারণেই বলা হয়ে থাকে যে, "প্রয়োজনই উদ্ভাবনের প্রসূতি"। কোনও কিছুর অভাব বা অপ্রাচুর্যবোধ দূরীকরণে কেউ কেউ ব্যক্তিগত বা সমষ্টিগতভাবে কোনও কিছু উদ্ভাবনের মাধ্যমে ঐ অভাব বা অপ্রাচুর্যবোধের শূন্যস্থান পূরণ করেন। অবশ্য অনেক ব্যক্তিই তা বিশ্বাস করেন না যে তা পুরোপুরি সত্যি। তারা মনে করেন যে, অনেক কিছুর অভাবের প্রেক্ষাপটেই একটি উদ্ভাবনের জন্ম হয়।

 রূপরেখা প্রণয়ন 
থাম্ব|একটি ওলন্দাজ দম্পত্তি কর্তৃক উদ্ভাবিত একটি যন্ত্র, ১৯৫১ সাল।
আবিষ্কারের ধারণা বা রূপরেখা প্রণয়ন ও বাস্তবায়নের জন্যে কাগজ বা অধুনা পরিগণক যন্ত্রের (কম্পিউটার) মাধ্যমে বিকাশ ঘটানো সম্ভব। রচনা কিংবা অঙ্কনের মাধ্যমে প্রাথমিকভাবে ভুল-ভ্রান্তিতে ভরপুর খসড়া রূপরেখাটি প্রণীত হয়। ব্যাপক পরীক্ষা-নিরীক্ষান্তে অবশেষে ঐ খসড়া রূপরেখাটিই একটি সার্থক আবিষ্কার হিসেবে জনসমক্ষে তুলে ধরা হয়।

ক্রীড়াচ্ছলেও উদ্ভাবনের গুরুত্বপূর্ণ সম্ভাবনা থাকতে পারে। শৈশবকালীন কৌতূহল, পরীক্ষা-নিরীক্ষা এবং আগ্রহের মাধ্যমে শিশুর মনের মধ্যস্থ চাহিদা নিবারণের মাধ্যমে তা ঘটে থাকে বলে মনে করেন কার্ল ইউং। উদ্ভাবক যে-সকল বিষয়ে আগ্রহী ও প্রয়োজনীয় বলে অনুভব করেন তা মনের অভ্যন্তরে ক্রিয়া ঘটিয়েই মহৎ সৃষ্টিশৈলীর জন্ম দেন। এছাড়াও আবিষ্কার একধরনের নেশায় আষক্তি করতে পারে। তাই টমাস এডিসন একবার বলেছিলেন যে,

উল্লেখ্য, টমাস আলভা এডিসন বিখ্যাত ফোনোগ্রাফ, ভিডিও ক্যামেরা এবং দীর্ঘস্থায়ী বৈদ্যুতিক বাতি (বাল্ব) সহ বহু যন্ত্র উদ্ভাবন করেছেন যা অদ্যাবধি মানুষের জীবনযাত্রায় ব্যাপক প্রভাব ফেলেছে ও বিখ্যাত আবিষ্কারক হিসেবে নিজেকে চিত্রিত করে রেখেছেন। তিনি তার বর্ণাঢ্য কর্মময় জীবনে ১,০৯৩টি যন্ত্রের আবিষ্কাররূপে মার্কিন যুক্তরাষ্ট্রে নিজ নামে মেধাস্বত্ত্ব করে নিয়েছেন। তাকে বিশ্বের ইতিহাসে অন্যতম সেরা আবিষ্কারকের মর্যাদা দেয়া হয়েছে।

 আরও দেখুন 
 আবিষ্কারকের তালিকা

 তথ্যসূত্র 

 বহিঃসংযোগ 

 পিসিটি (পেটেন্ট সহযোগিতা চুক্তি) উল্লেখযোগ্য উদ্ভাবনগুলির তালিকা 


বিষয়শ্রেণী:সৃষ্টিশীলতা
বিষয়শ্রেণী:সৃজনশীলতা
বিষয়শ্রেণী:মানব কর্মকাণ্ড
বিষয়শ্রেণী:উদ্ভাবক